የስነ-ምግባርና ፀረ-ሙስና ኮሚሽን ልዩ ጉባኤ አካሄደ
 – የክልል የስነ-ምግባርና ፀረ-ሙስና ኮሚሽኖች በቅርቡ የጉምሩክ ከፍተኛ የመንግስት ባለስልጣናት ለፍርድ ለማቅረብ የተወሰደው እርምጃ የፀረ ሙስና ትግሉን የሚያነቃቃ እንደሆነ ገለፁ ፡፡የፌደራል የስነ-ምግባርና ፀረ-ሙስና ኮሚሽን በወቅታዊ የፀረ-ሙስና እንቅስቃሴ ዙሪያ ከክልል የስነ-ምግባርና ፀረ-ሙስና ኮሚሽነሮች ጋር በጊዮን ሆቴል ምክክር አካሂዷል፡፡የስነ-ምግባርና ፀረ-ሙስና ኮሚሽን በጠራው ልዩ ስብሰባ ላይ በሀገሪቱ ውስጥ በሚታየው የኪራይ ሰብሳቢነት ላይ የሚወሰዱ እርምጃዎችን ለማጠናከርና የህዝቡን መነቃቃት ለማስቀጠል በሚሉ አጀንዳዎች ላይ ነው የተወያየው፡፡የክልሎች የስነ-ምግባርና ፀረ-ሙስና ኮሚሽኖች እነዳሉት የጉምሩክ ከፍተኛ የመንግስት ባለስልጣናትን ለፍርድ በማቅረብ የተወሰደው እርምጃ የህዝብ መነቃቃት ፈጥሯል፡፡ በዚህም በየኮሚሽኖቹ የሚቀርቡ ጥቆማዎች በእጥፍ መጨመራቸውን ተናግረዋል፡፡ መሰል እርምጃዎችን በመውሰድ የፀረሙስና ትግሉን መጠናከር እነደሚገባም ገልፀዋል፡፡የፌደራል የስነ-ምግባርና ፀረ-ሙስና ኮሚሽን ኮሚሽነር አቶ አሊ ሱሌይማን በበኩላቸው በህዝብ ላይ እየደረሰ ያለውን የመልካም አስተዳደር ችግር ለማስወገድና የልማት ስራዎች ለውጤት እንዲበቁ የስነ-ምግባርና ፀረ-ሙስና ተቋማት የሚያደርጉት እንውስቃሴ  ተጨባጭ ለውጥ ሊያመጣ ይገባል ብለዋል፡፡ወጥ የሆነ አደረጃጀት አለመኖር፣  የጀበት ና የሰው ሃይል እጥረት በክልሎች ላይ በሚደረገው የፀረ-ሙስና ትግል  እነቅፋት እንደሆነ በስብሰባው ላይ ተንጸባርቋል፡፡እንደ ኢሬቴድ ዘገባ በፀረ-ሙስና ትግሉ ላይ የሚታየውን የህዝብ መነቃቃት ለማስቀጠል ሁሉም ክልሎች አደረጃጀታቸውን በማጠናከርና እጥረቶቻቸውን  በማስወገድ እንዲንቀሳቀሱ የፌደራል የስነ-ምግባርና ፀረ-ሙስና ኮሚሽን አሳስቧል፡፡